# **DĖL SAVIVALDYBĖS BŪSTŲ** **SU PAGALBINIO ŪKIO PASKIRTIES PASTATAIS PARDAVIMO**

2016 m. lapkričio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 24,25 straipsniais, Rokiškio rajono savivaldybės tarybos 2015 m. birželio 26 d. sprendimu Nr. TS-164 ,,Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo”, Rokiškio rajono savivaldybės taryba n u s p r e n d ž i a:

1. Parduoti Rokiškio rajono savivaldybei nuosavybės teisę priklausančius ir ne socialinio būsto nuomos sąlygomis nuomojamus savivaldybės būstus su pagalbinio ūkio paskirties pastatais:

1.1. nuomininkei Irenai Grundaitei 33,07 kv. m bendro ploto butą Nr.5 (unikalus Nr. 7399-2011-2010:0005), esantį Ragelių g. 15-5, Ragelių k., Jūžintų sen., Rokiškio r. sav., su 1/8 ūkinio pastato (unikalus Nr. 7399-2011-2021, pažymėjimas plane 2I1p) ir 1/8 ūkinio pastato (unikalus Nr. 7399-2011-2032, pažymėjimas plane 3I1pm), esančių Ragelių g. 15, Ragelių k., Jūžintų sen., Rokiškio r. sav., už rinkos kainą – 700,00 eurų (septyni šimtai eurų), 120 eurų (vieną šimtą dvidešimt eurų) – už būsto su pagalbinio ūkio paskirties pastatais vertės nustatymą, bendra pardavimo kaina – 820 eurų (aštuoni šimtai dvidešimt eurų);

1.2. nuomininkui Gerardui Janušoniui 72,51 kv. m. bendro ploto gyvenamąjį namą (unikalus Nr. 7398-8024-8013, pažymėjimas plane 1A1m) su pastatu – malkine (unikalus Nr.7398-8024-8024, pažymėjimas plane 2I1ž), pastatu – viraline (unikalus Nr.7398-8024-8035, pažymėjimas plane 3I1ž), pastatu – kiemo rūsiu (unikalus Nr. 7398-8024-8046, pažymėjimas plane 4I0b), pastatu – pirtimi (unikalus Nr.7398-8024-8057 pažymėjimas plane 5I1m), pastatu – tvartu (unikalus Nr.7398-8024-8068, pažymėjimas plane 6I1m), pastatu- malkine (unikalus Nr.7398-8024-8079, pažymėjimas plane 7I1ž), kitais inžineriniais statiniais-kiemo statiniais (unikalus Nr. 7398-8024-8084), esančius Papartynės k. 4A, Rokiškio kaimiškoji sen., Rokiškio r. sav., už rinkos kainą – 1000,00 eurų (vieną tūkstantį eurų), 150 eurų (vieną šimtą penkiasdešimt eurų) – už būsto su pagalbinio ūkio paskirties pastatais vertės nustatymą, bendra pardavimo kaina – 1150 eurų (vienas tūkstantis vienas šimtas penkiasdešimt eurų);

1.3. nuomininkui Juozui Karužai 93,64 kv. m. bendro ploto gyvenamąjį namą (unikalus Nr. 7399-2013-2014, pažymėjimas plane 1A1m), su pastatu – tvartu (unikalus Nr.7399-2013-2025, pažymėjimas plane 2I1m), pastatu – kiemo viraline (unikalus Nr.7399-2013-2036, pažymėjimas plane 3I1ž), pastatu – klojimu (unikalus Nr. 7399-2013-2047, pažymėjimas plane 4I1ž), pastatu – pirtimi (unikalus Nr.7399-2013-2058 pažymėjimas plane 5I1m), kitais inžineriniais statiniais –kiemo statiniais (unikalus Nr. 7399-2013-2069), esančius Rokiškio g. 44, Skemų k., Rokiškio kaimiškoji sen., Rokiškio r. sav., už rinkos kainą – 1300,00 eurų (vieną tūkstantį tris šimtus eurų), 150 eurų (vieną šimtą penkiasdešimt eurų) – už būsto su pagalbinio ūkio paskirties pastatais vertės nustatymą, bendra pardavimo kaina – 1450 eurų (vienas tūkstantis keturi šimtai penkiasdešimt eurų);

1.4. nuomininkei Ilonai Dručkuvienei 54,80 kv. m. bendro ploto butą su rūsiu (unikalus Nr. 7396-9003-3015:0018), esantį Vilties g. 36-18, Rokiškio m., už rinkos kainą – 11400,00 eurų (vienuolika tūkstančių keturis šimtus eurų), 120 eurų (vieną šimtą dvidešimt eurų) – už būsto vertės nustatymą, bendra pardavimo kaina – 11520 eurų ( vienuolika tūkstančių penki šimtai dvidešimt eurų).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Julė Bražionienė

**Rokiškio rajono savivaldybės tarybai**

**SAVIVALDYBĖS TARYBOS SPRENDIMO PROJEKTO ,,DĖL SAVIVALDYBĖS BŪSTŲ** **SU PAGALBINIO ŪKIO PASKIRTIES PASTATAIS PARDAVIMO“ AIŠKINAMASIS RAŠTAS**

# **”**

**Parengto sprendimo projekto tikslai ir uždaviniai.**

Tikslas – patenkinti gautus savivaldybės būstų nuomininkų prašymus ir, vadovaujantis Lietuvos Respublikos paramos būstui įsigyti ar išsinuomoti įstatyme nustatyta tvarka, leisti nuomininkams nusipirkti jų nuomojamus būstus su pagalbinio ūkio paskirties pastatais.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas, Rokiškio rajono savivaldybės tarybos 2015 m. birželio 26 d. sprendimas Nr. TS-164 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“.

 **Sprendimo projekto esmė.**

Savivaldybė gavo 4 nuomininkų prašymus leisti jiems nusipirkti savivaldybės nuomojamus būstus su pagalbinio ūkio paskirties pastatais. Lietuvos Respublikos paramos būstui įsigyti ar išsinuomoti įstatyme numatyta, kad už rinkos kainą, apskaičiuotą pagal LR turto ir verslo vertinimo pagrindų įstatymą, gali būti parduodami savivaldybės būstai (su pagalbinio ūkio paskirties pastatais ar jų dalimis), kurie nuomojami ne socialinio būsto nuomos sąlygomis ir, kuriuose nuomininkai yra išgyvenę ne trumpiau kaip 5 metus. Į pardavimo kainą įskaičiuojamos ir savivaldybės išlaidos už turto vertės nustatymą. Atsižvelgiant į tai, kad sprendimo projekte išvardinti nuomininkai nuomoja savivaldybės būstą ne socialinio būsto sąlygomis ir yra išgyvenę tuose būstuose ne trumpiau kaip 5 metus, ir tie būstai Rokiškio rajono savivaldybės tarybos 2015 m. birželio 26 d. sprendimu Nr. TS-164 yra įrašyti į parduodamų savivaldybės būstų su pagalbinio ūkio paskirties pastatais sąrašą, teikiamas sprendimo projektas leisti parduoti nuomininkams jų nuomojamus būstus su pagalbinio ūkio paskirties pastatais už nepriklausomų turto vertintojų nustatytą rinkos kainą, pridedant vertinimo išlaidas. Nuomininkai su parduodamo turto kainomis supažindinti, yra jų raštiški sutikimai pirkti už nustatytą rinkos kainą ir apmokėti vertinimo išlaidas.

Lėšos už parduotus būstus ir pagalbinio ūkio paskirties pastatus pervedamos į savivaldybės biudžetą ir gali būti naudojamos socialinio būsto fondo plėtrai, tai projekto ,,Socialinio būsto fondo plėtra Rokiškio rajone” (planuojama nupirkti 20 butų) savivaldybės dalies 15 proc. prisidėjimo išlaidoms finansuoti (bendras projekto biudžetas – 350182,66 Eur, iš jų ES lėšos –297655,26 Eur, savivaldybės biudžeto lėšos – 52527,40 Eur). Jau yra parduoti 9 savivaldybės būstai, gauta pajamų į biudžetą – 45920 Eur. Pardavus sprendimo projekte numatytus būstus, bus dar gauta pajamų į biudžetą – 14400 Eur.

 **Galimos pasekmės, priėmus siūlomą tarybos sprendimo projektą:**

**teigiamos** – bus vykdomos įstatyme numatytos nuostatos ir įgyvendinti savivaldybės būstų nuomininkų prašymai.

**neigiamos** – nebus.

**Finansavimo šaltiniai ir lėšų poreikis**.

Įstatyme numatyta, kad savivaldybės išlaidos, susijusios su parduodamo būsto ir pagalbinio ūkio paskirties pastatų vertės nustatymu, įskaitomos į pardavimo kainą, todėl turto vertės nustatymui panaudotos savivaldybės biudžeto lėšos, pardavus būstus, yra atstatomos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas-** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vedėja Julė Bražionienė